CELEX: 62013TN0528
Language: fi
Date: 2013-09-30 00:00:00
Title: Asia T-528/13: Kanne 30.9.2013 — Kenzo v. SMHV — Tsujimoto (KENZO ESTATE)

14.12.2013   
            
            
               FI
            
            
               Euroopan unionin virallinen lehti
            
            
               C 367/32
            
         Kanne 30.9.2013 — Kenzo v. SMHV — Tsujimoto (KENZO ESTATE)
   (Asia T-528/13)
   2013/C 367/56
   Kannekirjelmän kieli: englanti
   
      Asianosaiset
   
   
      Kantaja: Kenzo (Pariisi, Ranska) (edustajat: asianajajat P. Roncaglia, G. Lazzeretti, F. Rossi ja N. Parrotta)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Kenzo Tsujimoto (Osaka, Japani)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen niitä osin kuin siinä on hyväksytty tavaramerkin ”Kenzo Estate” kansainvälinen rekisteröinti nro 1016724 Euroopan unionin alueelle ulottuvin vaikutuksin seuraaville luokkaan 29 kuuluville tavaroille: oliiviöljy (elintarvikkeisiin käytettävä); rypäleen siemenöljy (elintarvikkeisiin käytettävä); ruokaöljyt ja –rasvat; rusinat; jalostetut vihannekset ja hedelmät; pakastetut vihannekset; pakastetut hedelmät; raa'at palkohedelmät; jalostetut lihavalmisteet; jalostetut kalat ja äyriäiset; luokkaan 30 kuuluville tavaroille: ”sokerileipomotuotteet; leipä ja pulla; viinietikka; oliivisalaatinkastike; höysteet (muut kuin mausteet); mausteet; voileivät; pizzat; hot dogit (voileivät); lihapiirakat; ravioli”; ja luokkaan 31 kuuluville tavaroille: ”viinirypäleet (tuoreet); oliivit (tuoreet); hedelmät (tuoreet); kasvikset (tuoreet); siemenet ja sipulit”.
            
         
               —
            
            
               velvoittamaan SMHV:n korvaamaan kantajan oikeudenkäyntikulut
            
         
               —
            
            
               velvoittamaan Kenzo Tsujimoton korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: vastapuoli valituslautakunnassa
   
      Haettu yhteisön tavaramerkki: Sanamerkki ”KENZO ESTATE” luokkiin 29, 30, 31, 35, 41 ja 43 kuuluville tavaroille ja palveluille — Kansainvälinen rekisteröinti nro W 1016724
   
      Sen tavaramerkin tai merkin haltija, johon väitemenettelyssä on vedottu: Kantaja
   
      Tavaramerkki tai merkki, johon väitemenettelyssä on vedottu: Yhteisön tavaramerkki ”KENZO” luokkiin 3, 18 ja 25 kuuluville tavaroille
   
      Väiteosaston ratkaisu: Väite hylätään
   
      Valituslautakunnan ratkaisu: Valitus hylätään osittain
   
      Kanneperusteet: Neuvoston asetuksen N:o 207/2009 8 artiklan 5 kohdan rikkominen.